Diari Oficial de la Generalitat Valenciana


Sumari del DOGV 1153, del 02-10-1989 (1989/815231)

ORDRE de 11 de setembre de 1989, de la Conselleria d'Agricultura i Pesca, aprovant la racionalització dels sistemes i obres de regadiu de determinades comunitats de regants.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/09/11/(2)/dof/vci/html**

### Dades del document

Número de DOGV
:   1153

Data del DOGV
:   02-10-1989

Secció del DOGV
:   DISPOSICIONS GENERALS

Número del document
:   1989/815231


Data del document
:   11-09-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 de setembre de 1989 de la Conselleria d'Agricultura i Pesca, aprovant la racionalització dels sistemes i obres de regadiu de determinades comunitats de regants.  
En el Decret 47/1987 de 13 d'abril, que desenvolupa la Llei 7/1986 de 22 de desembre sobre utilització d'aigua per a reg, figuren les ajudes que l'Administració Autonómica donarà a les Associacions d'agricultors, Comunitats de Regants i interessats, per al foment i l'ordenació de l'adequada utilització d'aigua per a reg.  
La Conselleria d'agricultura i Pesca va convocar les Comunitats de Regants, per Ordre de 3 de gener de 1989, per formular peticions o propostes relatives a la utilització d'aigües per a reg, segons l'esmentat decret.  
l'Ordre de 5 de juny de 1989 va aprovar la racionalització dels sistemes i obres de reg, de les Comunitats de Regants que havien presentat sol·licituds d'ajuda, atenent la dita convocatòria.  
Després de la publicació d'aquella ordre, s'ha vist la conveniència d'ampliar la llista de les comunitats amb dret a ser auxiliades, raó per la qual, examinades les sol·licituds d'obres i actuacions, que proposen de fer les Comunitats de Regants, i vist que no cal·la redacció del Pla d'Utilització d'Aigües per al Regatge, a proposta de la Direcció General de Desenvolupament Agrari, i fent ús de les facultats que tinc atribuïdes,  
ORDENE:  
Article primer Havent-se presentat sol·licituds d'ajudes per a la racionalització de l'aigua per a reg, segons l'Ordre de 3 de gener de 1989 de la Conselleria d'agricultura i Pesca, es disposa la seua tramitació, a càrrec de les consignacions pressupostàries vigents.  
Article segon  
Havent justificat les comunitats de regants relacionades en l'annex 1 d'aquesta ordre, la racional utilització de l'aigua per a reg, es declara innecessària la redacció del Pla d'Utilització d'Aigües de Regatge, relatiu a les obres descrites per a cada comunitat de regants en l'annex esmentat.  
Article tercer  
A l'efecte del que disposa l'article 17 del Decret 47/87 de 13 d'abril del Consell de la Generalitat Valenciana, les obres a fer són classificades d'Interès General.  
Article quart  
Conformement a les vigents disposicions pressupostàries, no caldrà la redacció de projecte tècnic en les inversions inferiors a tres milions de pessetes; sent suficient la seua justificació tècnica, per mitjà de memòria valorada.  
Article cinquè  
Les comunitats de regants de l'annex I que vulguen fer les obres pel sistema d'administració, sempre que la inversió siga tècnicament i/o econòmica de xicoteta envergadura, hauran de sol·licitar-ho a la Direcció General de Desenvolupament Agrari, que vists els informes escaients podrà autoritzar-la.  
El projecte, i si fa el cos, la memòria tècnica que servesca de base per a l'execució de les obres esmentades, seran objecte de supervisió, com a tràmit previ a la seua aprovació i a l'autorització del seu començament.  
Article sisé  
Les Comunitats de Regants que tinguen abans de la publicació d'aquesta ordre, el corresponent projecte tècnic o, si és el cos, la memòria tècnica valorada, hauran de presentar aquesta documentació tècnica a la Direcció General de desenvolupament Agrari, en un termini de quinze dies des de la publicació d'aquesta ordre.  
Aprovat aquest document, cada comunitat, si no li cal fer les obres per administració, haurà de sol·licitar la corresponent proposta econòmica, com a mínim, a tres empreses que tinguen l'oportuna classificació com a contractistes d'obres.  
Acabat el termini establert per la Comunitat de Regants, per a la presentació d'aquestes propostes econòmiques, l'òrgan de Govern de la Comunitat, obrirà les pliques presentades, fent-ne l'acta corresponent.  
La Comunitat haurà de trametre la proposta econòmica seleccionada, a la Direcció General de Desenvolupament Agrari.  
Article seté  
Les Comunitats de Regants que no tinguen Projecte Tècnic, o no el presenten en el termini fixat en l'article sisé, hauran de plantejar el corresponent concurs de redacció de projecte i proposta econòmica, demanant-ho, com a mínim, a tres empreses contractistes amb la classificació adient.  
Amb aquesta finalitat, el concurs haurà de plantejar-se dins els quinze dies següents al de la publicació d'aquesta ordre. Després de l'obertura de les proposicions Econòmiques i el projecte tècnic per la Comunitat de Regants, caldrà trametre les propostes seleccionades amb la resta de la documentació, a la Direcció General de Desenvolupament Agrari. El projecte tècnic serà objecte de revisió i posterior aprovació per la direcció general esmentada.  
Article vuité  
Havent aprovat les propostes tècniques, s'assabentarà a la Comunitat d'aquesta circumstància, per tal que prepare l'adjudicació de les obres al contractista que haja presentat l'opció més avantatjosa.  
Article nové  
Les subvencions que es donen a les Comunitats de Regants seran aprovades pel Conseller d'agricultura i Pesca, i ratificades, si s'escau, pel Consell; i no podran excedir del 40% del cost de les obres.  
Aprovades les subvencions, les Comunitats de Regants contractaran l'execució de les obres amb les empreses seleccionades, cas que hagen de fer-les per contracta.  
Article deu  
Les quantitats a què pugen les subvencions, es pagaran tenint en compte la supervisió de l'execució de les obres que es tracten, conformement a l'article 16 del Decret 47/87.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes pertinents, per a la millor aplicació de les disposicions d'aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
València, 11 de setembre de 1989.  
El Conseller d'agricultura i Pesca,   
LLUIS FONT DE MORA MONTESINOS  
ANNEX 1  
Comunitat de Regants i Usuaris de Callosa d'En Sarrià (Alacant).  
Realització d'obres d'infrastructura dels regadius. Comunitat General de Regants de la Vall d'Uixó (Castelló). Embassaments de regulació i millora de la infrastructura de reg.


Còpia Permalink ELI